OpenLLM-France/wikimedia huggingface dataset:
# Jaume Esteve «Talaier»

Jaume Esteve (Andratx, segle xvii), de malnom «Talaier», va ser un bandejat mallorquí.

## Fets delictius

Va ser acusat d'haver enverinat Gabriel Jovera, torrer de la Torre de na Pòpia, a l'illa de la Dragonera. L'enverinament es va produir el 16 de juny de 1678, probablement a causa d'haver begut el torrer aiguardent d'una carabassa que li va dur Jaume Esteve a la mateixa torre.
En la nit del 31 de març de 1684, en Talaier va matar Jaume Bosch «Garbí» d'una arcabussada en el front, en ple carrer de la vila d'Andratx.

## Persecució

El 19 de juliol de 1689 va tirar una arcabussada del cementeri d'Andratx estant a l'oficial reial Gabriel Pujol «Vinent», que en resultà ferit. Tot va començar quan, per ordre del jutge del Pariatge, els oficials reials d'Andratx Gabriel Alemany «Vell» i Gabriel Pujol «Vinent», amb l'ajuda de Joan Estaràs i Jaume Taverner, venguts de Ciutat, encalçaren el bandejat per dins l'hort de la Rectoria i l'assetjaren dins el cementeri, amb la qual cosa s'encetà un intens intercanvi de dispars. En Talaier en va resultar indemne, però no així en Vinent, que va rebre perdigonades per tot el cos. Aleshores, el rector va obrir la porta de l'església al fugitiu, que es va refugiar en sagrat.

## El refugi en sagrat

Refugiat dins el temple durant dos anys, Jaume Esteve, armat d'una escopeta i dos arcabussos, sortia i recaptava pa i aliments per les possessions del terme. En aquesta situació mantenia la seva esposa i fills, a més de dos cans d'ajuda que tenia a disposició. De dalt del campanar, insultava la mare del rector; això va influir en el fet que les autoritats eclesiàstiques decidissin lliurar el pròfug a les autoritats. Amb aquesta finalitat, el 12 de juny de 1689, comparegueren el batle i algutzirs a l'església: reconegueren l'església, però no el trobaren enlloc. Finalment, el localitzaren darrere l'altar d'una capella, amagat dins una sepultura. Encadenat i engrillonat, va ser conduït a la torre de Sant Miquel de Ciutat. La Cúria del Pariatge li oferí la possibilitat d'anar a galeres perpètuament a canvi de renunciar a la immunitat eclesiàstica, cosa que acceptà de bon grat.

## Referències

* ↑ Ensenyat Pujol, Joan Baptista. Historia de Andraig. Palma: Escuela Tipográfica Provincial, 1918.
# Isidor Torres Cardona

Isidor Torres Cardona (Formentera, 1951) és un mestre i polític formenterenc.

## Biografia

Mestre de primer ensenyament per la Universitat de Barcelona (1973), ha estat professor de català per l'I.C.E. de la Universitat de les Illes Balears (1990), president de l'A.P.A. del C.P. "Sant Francesc Xavier" de Formentera (1985-1987), del que en fou director del 1978 al 1984, membre del Consell de Redacció de l'Enciclopèdia d'Eivissa i Formentera (1995-). També ha estat fundador del grup de ball típic de Formentera Es Pastorells el 1977.
Fou elegit diputat pel PSIB a les eleccions al Parlament de les Illes Balears de 1987 i senador per Eivissa i Formentera a les eleccions generals espanyoles de 1996 en substitució de Pilar Costa Serra. Fou un dels patrocinadors de la Coalició d'Organitzacions Progressistes de Formentera, amb la qual fou nomenat alcalde de Formentera a les eleccions municipals espanyoles de 1999. El 2003 fou desplaçat de l'alcaldia mercè un pacte entre el Partido Popular i el Partit Renovador, amb un sol regidor, Cándido Valladolid. Tanmateix, el juliol de 2005 es va trencar el pacte i Isidor Torres tornà a l'alcaldia. A les eleccions municipals espanyoles de 2007 fou substituït per Jaume Ferrer Ribas.
En 2013 va rebre el Premi Sant Jaume de Formentera.

## Obres

* Pep Simón, un home de Formentera, vídeo de l'Obra Cultural Balear i Ajuntament de Formentera.
* Cantada Pagesa. Editorial Ca Sifre. Eivissa. 1993.

## Referències

* ↑ Enciclopèdia d'Eivissa i Formentera, Isidor Torres Cardona
* ↑ Fitxa del Senat
* ↑ La izquierda recuperará la isla de Formentera al perder el PP un aliado, El País, 19 de maig de 20005
* ↑ «Jaume Verdera, Isidor Torres i l'Associació de Veïns del Pilar, guardonats amb els Premis Sant Jaume de Formentera». Arxivat de l'original el 2016-03-03. [Consulta: 4 juny 2015].
# Kevin De Jonghe

Kevin De Jonghe (Rumst, 4 de desembre de 1991) és un ciclista belga, professional des del 2012. Actualment corre a l'equip Cibel-Cebon.

## Palmarès

* 2009
** 1r al Gran Premi Bati-Metallo
** 1r a l'Omloop Mandel-Leie-Schelde júnior
** 1r al Sparkassen Münsterland Tour i vencedor de 2 etapes
** Vencedor d'una etapa al Giro de la Lunigiana
* 2010
** Vencedor d'una etapa a la Volta a la Província de Namur
* 2011
** Campió de Bèlgica sub-23 en contrarellotge
** 1r a la Volta al Brabant flamenc i vencedor d'una etapa
* 2016
** 1r a la Volta a la Província de Lieja i vencedor de 2 etapes
* 2017
** Vencedor d'una etapa al Tour de Savoia Mont Blanc
** Vencedor d'una etapa a la Volta a la Província de Lieja

## Referències

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# La sentència (pel·lícula de 2022)

La sentència (títol original en alemany, Schächten) és una pel·lícula dramàtica austríaca del 2022 dirigida per Thomas Roth i protagonitzada per Jeff Wilbusch, Paulus Manker, Miriam Fussenegger, Christian Berkel, Georg Friedrich i Julia Stemberger. L'estrena de la pel·lícula drama va ser el 30 de juliol de 2022 com a part del Festival de Cinema Jueu de San Francisco. La pel·lícula es va estrenar a Àustria el 2 de desembre de 2022 als cinemes i va registrar un total de 6.171 espectadors. S'ha doblat i subtitulat al català.

## Referències

* ↑ «La sentència». FilminCAT. [Consulta: 15 febrer 2024].
* ↑ «Kinofilm „Schächten“ feiert Weltpremiere in den USA» (en alemany). [Consulta: 12 setembre 2023].
* ↑ «43rd San Francisco Jewish Film Festival • July 20 – August 6, 2023» (en anglès). [Consulta: 12 setembre 2023].
* ↑ «Schächten» (en alemany). [Consulta: 12 setembre 2023].
* ↑ «Schächten». Goita què fan, ara!. [Consulta: 12 setembre 2023].
# Maria Lluïsa Puentes i Caixal

María Lluïsa Puentes Caixal (l'Hospitalet Llobregat, 1936 – Barcelona, desembre de 2013) va ser una jugadora de basquetbol catalana. Membre del Club Esportiu Cottet, va guanyar dos Campionats de Catalunya i un d'Espanya el 1960. Fou internacional en dues ocasions, destacant la seva participació en el primer partit de la selecció espanyola femenina de basquetbol el 16 de juny de 1963 al Pavelló Esportiu de Malgrat de Mar, on va anotar dos punts. L'any 2010 fou distingida amb el trofeu Històric del Basquet Català, atorgat per la Fundació del Bàsquet Català.

## Palmarès

* 2 Campionat de Catalunya de bàsquet femení: 1962. 1963
* 1 Copa espanyola de bàsquet femenina: 1960

## Referències

* ↑ «Maria Lluïsa Puentes i Caixal». Enciclopèdia de l'esport català. Barcelona: Grup Enciclopèdia Catalana.
* ↑ «Fallece Luisa Puentes, una de las pioneras de la Selección Femenina» (en castellà). Federación Española de Baloncesto, 17-12-2013. [Consulta: 8 octubre 2019].
* ↑ Morenilla, Juan; Sáez, Faustino «Las maravillosas intrépidas de la canasta» (en castellà). El País [Madrid], 05-06-2013. ISSN: 1134-6582.
* ↑ «Llistat complert dels "Històrics del Bàsquet Català"» ( PDF). Federació Catalana de Basquetbol. Arxivat de l'original el 2019-10-08. [Consulta: 9 març 2019].
# Aimorés (Minas Gerais)

Aimorés és un municipi brasiler de l'estat de Minas Gerais. Es localitza en la Mesoregió de la Vall del Riu Doce i és la principal ciutat de la Microregió d'Aimorés, tenint una població de 24.969 habitants, d'acord amb el cens realitzat per l'IBGE el 2010. La seva àrea és d'1.349,987 km².

## Referències

* ↑ «Censo Demográfico 2010: Resultados Gerais da Amostra por áreas de ponderação». Instituto Brasileiro de Geografia e Estatística (IBGE), 29-11-2010. [Consulta: 11 desembre 2010].
# Ranko Žeravica

Ranko Žeravica (Novo Milosevo, Sèrbia, 17 de novembre de 1929-Belgrad, 29 d'octubre de 2015) va ser un jugador i entrenador de bàsquet serbi.

## Biografia

Va néixer al poble de Dragutinovo (abans que es fusionés amb Beodra a Novo Milosevo) el 17 de novembre de 1929. L'educació de Žeravica va començar al seu poble i va continuar a Kikinda, on viatjava cada dia amb tren. La seva família provenia d'Hercegovina per ascendència, havent-se traslladat a la zona de Mošorin diverses generacions abans del seu naixement, convertint-se en agricultors rics i propietaris de terres.

### Carrera

Va desenvolupar una llarga carrera com a entrenador en diversos clubs de Iugoslàvia, Espanya i Itàlia, encara que els seus majors èxits els va aconseguir com a entrenador de la selecció de bàsquet de Iugoslàvia, amb la qual va obtenir dues medalles olímpiques (or a Moscou 80) i tres als Mundials, que va aconseguir guanyar el 1970.

### Problemes de salut i defunció

Ranko tenia una història de problemes cardíacs. El 2009 va sofrir un atac al cor i va ser operat del cor. A principis de 2015 va ser ingressat a l'hospital a causa de dolor al pit i se li va diagnosticar un infart lleu. Žeravica va morir a l'edat de 85 anys, el 29 d'octubre de 2015 a la seva casa de Belgrad.

## Trajectòria com a entrenador

* 1954-1960: Radnicki Belgrad (Iugoslàvia)
* 1971-1974: KK Partizan Belgrad (Iugoslàvia)
* 1974-1976: FC Barcelona (Espanya)
* 1976-1978: KK Partizan Belgrad (Iugoslàvia)
* 1978-1980: KK Poleixi (Iugoslàvia)
* 1980-1986: Estrella Vermella Belgrad (Iugoslàvia)
* 1986-1987: KK Partizan Belgrad (Iugoslàvia)
* 1987-1989: CAI C.B. Zaragoza (Espanya)
* 1989-1990: Irge Desio (Itàlia)
* 1990-1991: Filodoro Napoli (Itàlia)
* 1990-1991: Conservas Daroca (Espanya)
* 1991-1992: Slobodna Dalmacija (Iugoslàvia)
* 1993-1994: Onix Caserta (Itàlia)
* 1995-1996: KK Partizan Belgrad (Iugoslàvia)
* 1996-1997: Estrella Vermella Belgrad (Iugoslàvia)
* 2002-2003: CAI Basket Zaragoza (Espanya)

## Referències

* 1 2 3 4 «Mor Ranko Zeravica, llegenda de les banquetes a Europa». Marca, 29-10-2015 [Consulta: 29 octubre 2015].
* ↑ «Ispovest Ranka Žeravice: "Žućko je umro na rukama moje supruge"» (en rus). blic, 20-02-2012. [Consulta: 29 octubre 2015].

## Enllaços externs

* Fitxa en Hall of Fame Arxivat 2007-10-12 a Wayback Machine.
# Víkarbyrgi

Víkarbyrgi [ˈvʊikaɹˌbɪɹdʒɪ] és un poble deshabitat de l'illa de Suðuroy, a les illes Fèroe. Forma part del municipi de Sumba. L'any 2003 en van marxar els darrers habitants.;
La localitat està situada a la costa sud-est de l'illa Suðuroy, al fons d'un petit golf anomenat Víkarfjørður. El riu Víkará ha modelat la vall on s'assenta. A Víkarbyrgi no hi va arribar cap carretera fins al 1977, per tant va ser l'últim poble de les Illes Fèroe a tenir connexió per carretera.
A l'entrada sud del Víkarfjørður hi ha un illot anomenat Baglholmur. El seu nom prové de la paraula irlandesa bachall, que significa "bàcul". Es diu que hi havien viscut monjos irlandesos abans de l'arribada dels nòrdics a l'arxipèlag. Víkarbyrgi no va escapar a la pesta negra al segle xiv, tothom va morir tret d'una dona que es deia Sneppan. Després d'aquesta desgràcia el poble va quedar abandonat i ja no es va tornar a repoblar fins al 1830, quan el granger Jógvan Hansen s'hi va instal·lar. El 1834 ja hi havia dues cases.
La tradició diu que a l'edat mitjana hi havia vuit esglésies a l'illa de Suðuroy, una d'elles a Víkarbyrgi. Encara hi ha rastres del recinte d'una antiga església i del cementiri al sud-est de l'assentament actual.

## Referències

* 1 2 3 «Víkarbyrgi» (en danès). psp-info.dk. Arxivat de l'original el 2007-09-28. [Consulta: 24 desembre 2019].
* ↑ «Mapa de les Fèroe» (en danès). Trap Danmark. [Consulta: 1r novembre 2019].
* 1 2 «Víkarbyrgi» (en anglès). faroeislands.dk. [Consulta: 16 desembre 2019].

## Vegeu també

* Llista de municipis de les Illes Fèroe.
* Llista de túnels de les Illes Fèroe.

## Enllaços externs

* Web de l'ajuntament de Sumba. (feroès)
# Jaume Esteve i Esparcia

Jaume Esteve i Esparcia (Barcelona, 28 de maig de 1911 - Barcelona, 4 de novembre de 2003) fou un futbolista català de la dècada de 1930.

## Trajectòria

Destacà representant el Centre d'Esports Sabadell, club en el qual ocupava la posició d'extrem. Hi jugà durant quasi tota la dècada de 1930. Fou campió de Catalunya durant la temporada 1933-34. Durant aquests anys disputà tres partits amb la selecció de Catalunya, entre 1933 i 1936. Acabà la seva carrera la temporada 1941-42 al CE Europa.

## Palmarès

* Campionat de Catalunya de futbol:
** 1933-34

## Referències

* ↑ «Necrològiques». Mundo Deportivo, 05-11-2003. Arxivat de l'original el 2016-02-05. [Consulta: 17 gener 2016].
* 1 2 Toni Closa; Josep Pablo, José Alberto Salas i Jordi Mas. Gran diccionari de jugadors del Barça. Editorial Base, 2015. ISBN 978-84-16166-62-6.
* ↑ «EL SABADELL GUANYA EL CAMPIONAT DE CATALUNYA». cesabadell.org. [Consulta: 17 gener 2016].
* ↑ «Ayer en el campo del Español». Mundo Deportivo, 17-07-1933 [Consulta: 30 desembre 2013].
* ↑ «Los España-Cataluña». cihefe, 16-11-2015. [Consulta: 1r octubre 2015].
* ↑ «En Pueblo Nuevo». Mundo Deportivo, 02-01-1936 [Consulta: 1r abril 2015].
# Jacinto Torío Rodríguez

Jacinto Torío Rodríguez (Villanueva del Campo, 1909 - Buenos Aires, 5 de maig de 1989), més conegut com a Jacinto Toryho, descendent d'una família pagesa acomodada, fou un dels delegats fundadors de la Federación Ibérica de Juventudes Libertarias. A començaments dels anys trenta es feu membre del grup "A" de la FAI, amb Ricard Mestre i Abelardo Iglesias.
Fou el director de Solidaridad Obrera des del novembre de 1936 fins al maig del 1938 quan se'n feu càrrec Josep Viadiu i Vendrell. Iniciada la Guerra Civil la CNT entrà a formar part de molts òrgans de poder en ajuntaments, Govern de la Generalitat i Govern de la República. La funció que exercí la publicació a partir d'aleshores fou més que mai la de marcar les pautes i la d'organització confederal d'un moviment, no d'un partit.

## Referències

* ↑ Tavera Garcia, pàgina 149
* ↑ Tavera Garcia, pàgina 146

## Bibliografia

* Tavera i Garcia, Susana «El Discurs de la disciplina: Jacinto Toryho i Solidarida Obrera (1936-1938)» (PDF) (en català). IEC [Consulta: 28 agost 2013].
# Kevin Curtin

Kevin Curtin (Nova Zelanda, valor desconegut) és un exfutbolista neozelandès de la dècada de 1970.
Fou internacional amb la selecció de futbol de Nova Zelanda.
Pel que fa a clubs, destacà a Mount Wellington.

## Referències

* ↑ «A-International Lineups». The Ultimate New Zealand Soccer Website. [Consulta: 12 febrer 2009].
* ↑ «A-International Appearances - Overall». The Ultimate New Zealand Soccer Website. Arxivat de l'original el 7 octubre 2008. [Consulta: 12 febrer 2009].
* ↑ Kevin Curtin Fitxa i estadístiques a la FIFA
* ↑ Kevin Curtin a National-Football-Teams.com (anglès)
# Manuel Cámara Fernández

Manuel Cámara Fernández (Pastrana, Província de Guadalajara, 11 de novembre de 1947) és un sindicalista i polític mallorquí, senador per designació del Parlament de les Illes Balears

## Biografia

En la seva etapa com a sindicalista, fou el secretari general de Comissions Obreres de les Illes Balears (1978- 1995) i membre de la Comissió Executiva Confederal del sindicat entre els anys 1978 i 1991. Com a polític fou senador al Senat espanyol designat pel Parlament de les Illes Balears durant el primer pacte de Progrés (1999-2003). Al senat, s'integrà al grup parlamentari mixt. També ha estat membre del comitè federal del Partit Comunista d'Espanya, del Consell Polític Federal d'Izquierda Unida i president de la comissió territorial de Balears.

## Referències

* 1 2 «Càrrecs de Manuel Cámara Fernández al Senat» (en castellà). Senado.es. Arxivat de l'original el 4 de maig 2001. [Consulta: 26 juliol 2009].
* ↑ «Fitxa al Senat» (en castellà). Arxivat de l'original el 15 de setembre 2012. [Consulta: 26 juliol 2009].
# Adam Ważyk

Adam Ważyk, nascut Ajzyk Wagman, (Varsòvia, 17 de novembre de 1905 - Varsòvia, 13 d'agost de 1982) va ser un poeta i assagista jueu polonès. En la seva carrera, que es va associar amb l'avantguarda de Cracòvia, liderada per Tadeusz Peiper, qui publicava mensualment Zwrotnica. Ważyk va escriure diversos llibres de poesia en els anys d'entreguerres. El seu treball durant aquest període es va centrar en gran manera de les pèrdues de la Primera Guerra Mundial.
Com a membre del Partit Comunista de Polònia, Ważyk pertanyia a un grup d'escriptors d'esquerra actius a Varsòvia el 1930. Quan va començar la Segona Guerra Mundial. va fugir a la Unió Soviètica, on va publicar articles per Czerwony Sztandar ("Bandera Roja"). Més tard, es va unir a l'Exèrcit Berling com a funcionari polític. Després de la guerra va esdevenir una persona molt influent. Inicialment partidari del comunisme es va tornar molt crític més endavant. El seu Poema per a Adults marca el final de l'era del realisme social en la literatura polonesa.

## Referències

* ↑ Adam Ważyk, YIVO Institute for Jewish Research
* 1 2 3 4 Prof. dr hab. Witold Wołodkiewicz (University of Warsaw), "Ukąszenie komunizmem – przypadek Adama Ważyka." Magazine "Palestra" Monthly No. 9-10/2008. consultat: 10 d'octubre 2011.
* ↑ "Adam Ważyk." Encyclopædia Britannica.
# Ramona (Oklahoma)

Ramona és un poble dels Estats Units a l'estat d'Oklahoma. Segons el cens del 2000 tenia 564 habitants.

## Demografia

Segons el cens del 2000, Ramona tenia 564 habitants, 245 habitatges, i 161 famílies. La densitat de població era de 282,8 habitants per km².
Dels 245 habitatges en un 31% hi vivien nens de menys de 18 anys, en un 48,2% hi vivien parelles casades, en un 13,5% dones solteres, i en un 33,9% no eren unitats familiars. En el 32,7% dels habitatges hi vivien persones soles el 18,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,3 i el nombre mitjà de persones que vivien en cada família era de 2,84.
Per edats la població es repartia de la següent manera: un 25,4% tenia menys de 18 anys, un 10,3% entre 18 i 24, un 26,8% entre 25 i 44, un 19% de 45 a 60 i un 18,6% 65 anys o més.
L'edat mediana era de 37 anys. Per cada 100 dones de 18 o més anys hi havia 89,6 homes.
La renda mediana per habitatge era de 26.667 $ i la renda mediana per família de 36.667 $. Els homes tenien una renda mediana de 27.361 $ mentre que les dones 24.375 $. La renda per capita de la població era de 14.393 $. Entorn del 10,2% de les famílies i el 14,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Ramona». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Ramona». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Jaume Fabre

* Aquest article tracta sobre l'arquitecte del segle XIV. Si cerqueu el periodista i historiador actual, vegeu «Jaume Fabre i Fornaguera».
Jaume Fabre va ser un arquitecte nascut a Mallorca al segle xiv.
En 1309 va treballar en la Catedral de Sant Just i Sant Pastor de Narbona. Autor del Convent de Sant Domingo a Palma, que consta documentalment com a mestre d'obres el 1317, i s'havia compromès amb el prior del convent Arnau Burguet l'any 1313 a atendre les obres sempre que fos necessari.
L'any 1317 signava el contracte amb el bisbe de Barcelona Ponç de Gualba per a la primera etapa de la construcció de la Catedral de Santa Eulàlia de Barcelona, i se li atribueixen les traçades primitives de Santa Maria del Mar, i és possible que n'iniciés les obres.

## Referències

* ↑ «Jaume Fabre». Gran Enciclopèdia Catalana. Barcelona: Grup Enciclopèdia Catalana.
# Jacinto Saldise Barreneche

Jacinto Saldise Barreneche (1909 - 1996) fou un empresari navarrès conegut per haver estat president del Club Atlètic Osasuna des de 1959 fins a 1970.
El 1959 va ser designat president del Osasuna, després d'haver format part de la direcció els cinc anys anteriors com a directiu, dos anys i com a vicepresident, tres anys. Va ocupar el càrrec de president durant més d'una dècada fins a 1970, i fou succeït pel membre de la seva junta directiva Emilio García Ganuza. La seva presidència va ser la més longeva de la història del club fins a l'arribada de Fermín Ezcurra.
Durant el seu mandat es va construir l'estadi El Sadar el 1967.

## Referències

* ↑ Club Atlético Osasuna (Ed.): Histórico de presidentes. Arxivat 2019-03-29 a Wayback Machine.

## Bibliografia

* Gracia Miranda, Arturo. C.A. Osasuna. G. del Toro, 1972. ISBN M.29721-1972.
# Kaspersky Internet Security

Kaspersky Internet Security (sovint abreviat com a KIS) és una suite de seguretat d'internet desenvolupada per l'empresa Kaspersky i dissenyada per a ordinadors que funcionen sota Microsoft Windows. És capaç de detectar i eliminar de la majoria de les formes de malware, així com la protecció contra el spam, els hackers, els atacs de phishing i les fugides de dades.

## Funcions

Kaspersky Internet Security inclou tots els components de Kaspersky Anti-Virus, així com algunes d'addicionals. L'aplicació ofereix protecció en temps real, detecció i eliminació de virus, troians, cucs, spyware, adware i keyloggers, així com la detecció i eliminació de rootkits. KIS també inclou un firewall personal, control parental i de protecció de spam i phishing. A més, les característiques d'actualització automàtica i una eina per a la creació de discos de rescat, així com impedeix la pròpia de ser discapacitats de telèfon.
Segons Anti-Malware Test Lab, Kaspersky Internet Security compta amb la millor protecció en temps real i la capacitat d'autodefensa de les solucions provades. És conegut per tenir una elevada taxa de detecció (com es mostra amb proves d'AV Comparatives, AV Test, el virus d'Informació i Virus Bulletin), principalment a causa de la seva ràpida taxa de resposta (en mitjana, una actualització es lliura al voltant de 0 a 2 hores després de malware Brot) i una funció de la tecnologia heurística. Així mateix, de conformitat amb Matousec transparent de Seguretat, una empresa dedicada a la posada a prova de firewalls, Kaspersky Internet Security té un dels millors servidors de seguretat de totes les suites de prova de seguretat d'Internet.
Kaspersky Internet Security ha guanyat nombrosos premis de revistes de TU respectat, com PC Authority, PC World, PC Professional, PC Pro, Computer Shopper i Computerbild. Així mateix, és el guanyador de l'elecció de l'editor de molts dels llocs web com CNET i Softpedia.

## Limitacions

A més, Kaspersky Internet Security, igual que la majoria dels seus competidors, és incompatible amb moltes altres aplicacions de seguretat. Exemples d'aquest tipus de programari són incompatibles Comodo Internet Security, Spyware Doctor, Norton Antivirus i McAffee VirusScan.

## Polèmiques sobre seguretat

El març de 2015, Bloomberg va acusar Kaspersky de tenir llaços estrets amb funcionaris d'intel·ligència i militars russos. Kaspersky va criticar les afirmacions al seu bloc, qualificant la cobertura de "sensacionalista" i culpable d'explotar la paranoia" per "augmentar el nombre de lectors".
Com a resultat de la suposada participació russa en les eleccions presidencials de 2016 i les investigacions en curs, el Departament de Seguretat Nacional va prohibir oficialment l'ús de Kaspersky Internet Security per part del govern federal dels Estats Units el setembre de 2017.
A partir del 12 de desembre de 2017, el govern federal nord-americà prohibeix per llei l'ús del programari Kaspersky.